মৈতৈ মণিপুরী ভাষাভাষী অনুয়ায়ী ভারতের রাজ্যসমূহ
মৈতৈ মণিপুরী বা মৈতৈ ভাষা হল চীনা-তিব্বতি ভাষাপরিবারের অন্তর্ভুক্ত কেন্দ্রীয় তিব্বতি-বর্মি ভাষা গোষ্ঠীর অন্তর্ভুক্ত একটি ভাষা। উত্তর-পূর্ব ভারতের মণিপুর রাজ্যের প্রধান ভাষা। সরকারী দপ্তরে এই ভাষা ব্যবহার করা হয়। মণিপুর ছাড়াও অসম, ত্রিপুরা, বাংলাদেশ ও মায়ানমারে ভাষাটি প্রচলিত। এটি ভারতীয় সরকার কর্তৃক স্বীকৃত এবং ১৯৯২ সালের সংবিধানের ৭১তম সংশোধনী দ্বারা ৮ম তফসিলে অন্তর্ভুক্ত করা হয়েছে। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ২৫তম সর্বাধিক প্রচলিত ভাষা এবং ভারতে এই ভাষার বক্তার সংখ্যা ১৭.৬ লক্ষ যা ভারতের মোট জনসংখ্যার ০.১৫%। মাতৃভাষী বক্তার সংখ্যা অনুসারে এই ভাষাটি বিশ্বের ১০০টি সর্বাধিক প্রচলিত ভাষার বাইরে। নিচের তালিকাটি মৈতৈ-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।